
IGNALINOS RAJONO SAVIVALDYBĖS TARYBA


SPRENDIMAS
DĖL IGNALINOS RAJONO SAVIVALDYBĖS PATIKĖJIMO TEISE VALDOMO VALSTYBĖS TURTO PRIPAŽINIMO NEREIKALINGU ARBA NETINKAMU (NEGALIMU) NAUDOTI, JO TOLESNIO PANAUDOJIMO ARBA NURAŠYMO KOMISIJOS SUDARYMO IR JOS NUOSTATŲ PATVIRTINIMO

2023 m. rugpjūčio 29 d. Nr. T-178
Ignalina

Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, 16 straipsnio 1 punktu, Valstybės ir savivaldybių turto valdymo, naudojimo ir disponavimo juo įstatymo 26 straipsnio 4 dalimi ir atsižvelgdama į Lietuvos Respublikos Vyriausybės 2001 m. spalio 19 d. nutarimo Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“ 3 punktą, Ignalinos savivaldybės taryba  n u s p r e n d ž i a :
1. Sudaryti Ignalinos rajono savivaldybės patikėjimo teise valdomo valstybės turto pripažinimo nereikalingu arba netinkamu (negalimu) naudoti, jo tolesnio panaudojimo arba nurašymo komisiją iš 5 narių:
1.1. Komisijos pirmininkas – Imantas Umbražiūnas, Ignalinos rajono savivaldybės vicemeras.
1.2. Pirmininko pavaduotojas – Ričardas Trimonis, Investicijų, planavimo ir turto valdymo skyriaus vedėjo pavaduotojas.
1.3. Nariai:		
1.3.1. Rūta Žigienė, Finansų valdymo ir apskaitos skyriaus finansininkė;
1.3.2. Laima Gudonienė, Teisės ir civilinės metrikacijos skyriaus vyresnioji specialistė;
[bookmark: n_1]2024 m. vasario 15 d. Ignalinos rajono savivaldybės tarybos sprendimo Nr. T-20 redakcija

1.3.3. Donatas Sipavičius, Urbanistikos ir infrastruktūros skyriaus vyresnysis specialistas.
2. Patvirtinti Ignalinos rajono savivaldybės patikėjimo teise valdomo valstybės turto pripažinimo nereikalingu arba netinkamu (negalimu) naudoti, jo tolesnio panaudojimo arba nurašymo komisijos nuostatus (pridedama).
[bookmark: n_0]3. Pripažinti netekusiu galios Ignalinos rajono savivaldybės tarybos 2020 m. rugpjūčio 27 d. sprendimą Nr. T-187 „Dėl Savivaldybės patikėjimo teise valdomo valstybės turto pripažinimo nereikalingu arba netinkamu (negalimu) naudoti, jo tolesnio panaudojimo arba nurašymo komisijos sudarymo ir jos nuostatų patvirtinimo“ su visais pakeitimais.
Šis sprendimas gali būti skundžiamas Ignalinos rajono savivaldybės tarybai (Laisvės a. 70, 30122 Ignalina) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras                                                                                              Laimutis Ragaišis




PATVIRTINTA
Ignalinos rajono savivaldybės tarybos
2023 m. rugpjūčio 29 d. sprendimu Nr. T-178

IGNALINOS RAJONO SAVIVALDYBĖS PATIKĖJIMO TEISE VALDOMO VALSTYBĖS TURTO PRIPAŽINIMO NEREIKALINGU ARBA NETINKAMU (NEGALIMU) NAUDOTI, JO TOLESNIO PANAUDOJIMO ARBA NURAŠYMO KOMISIJOS NUOSTATAI

I SKYRIUS
BENDROSIOS NUOSTATOS

1. Ignalinos rajono savivaldybės patikėjimo teise valdomo valstybės turto pripažinimo nereikalingu arba netinkamu (negalimu) naudoti, jo tolesnio panaudojimo arba nurašymo komisijos nuostatai (toliau – Nuostatai) nustato Ignalinos rajono savivaldybės patikėjimo teise valdomo valstybės turto pripažinimo nereikalingu arba netinkamu (negalimu) naudoti, jo tolesnio panaudojimo arba nurašymo komisijos (toliau – Komisija) funkcijas, teises ir darbo organizavimo tvarką.
2. Komisija savo veikloje vadovaujasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, savivaldybės tarybos sprendimais ir šiais Nuostatais.

II SKYRIUS
KOMISIJOS FUNKCIJOS

3. Komisija:
3.1. siūlo Ignalinos rajono savivaldybės tarybai priimti sprendimus dėl Ignalinos rajono savivaldybės patikėjimo teise valdomo valstybės turto pripažinimo nereikalingu arba netinkamu (negalimu) naudoti, jo tolesnio panaudojimo, nurašymo, išardymo ir likvidavimo;
3.2. įformina pripažinto nereikalingu arba netinkamu (negalimu) naudoti valstybei nuosavybės teise priklausančio ilgalaikio ir trumpalaikio turto, perduoto Ignalinos rajono savivaldybei valdyti, naudoti ir juo disponuoti patikėjimo teise, nurašymo ir likvidavimo procedūras.

III SKYRIUS
KOMISIJOS TEISĖS

4. Komisija, atlikdama jai pavestas funkcijas, turi teisę:
4.1. gauti informaciją ir dokumentus, reikalingus Komisijai nustatytoms funkcijoms atlikti, iš savivaldybės įstaigų Lietuvos Respublikos teisės gauti informaciją iš valstybės ir savivaldybių institucijų ir įstaigų įstatymo nustatyta tvarka;
4.2. pasitelkti valstybės ir savivaldybės institucijų ir įstaigų atitinkamos srities specialistus Komisijos kompetencijai priskirtiems klausimams nagrinėti.

IV SKYRIUS
 KOMISIJOS SUDĖTIS IR DARBO ORGANIZAVIMAS

5. Komisija gali būti sudaroma savivaldybės tarybos įgaliojimų laikui iš savivaldybės tarybos narių, savivaldybės administracijos valstybės tarnautojų ir darbuotojų, dirbančių pagal darbo sutartį.
6. Komisiją aptarnauja Ignalinos rajono savivaldybės administracija, kuri sudaro sąlygas Komisijai vykdyti nustatytas funkcijas.
7. Komisija, vykdydama savo funkcijas, organizuoja posėdžius ir pasitarimus. Pagrindinė Komisijos veiklos forma yra posėdžiai. Posėdis laikomas teisėtu, kai jame dalyvauja Komisijos narių dauguma. Posėdyje gali dalyvauti kviestiniai asmenys.
8. Komisijos posėdžiui pirmininkauja Komisijos pirmininkas arba pirmininko pavaduotojas.
9. Jei posėdyje nedalyvauja Komisijos pirmininkas ir pirmininko pavaduotojas, Komisijos nariai iš Komisijos narių išsirenka posėdžio pirmininką.
10. Posėdžio darbotvarkė tvirtinama posėdyje dalyvaujančių Komisijos narių balsų dauguma.
11. Komisijos pirmininkas:
11.1. šaukia Komisijos posėdžius, sudaro jų darbotvarkę, pateikia Komisijos nariams posėdžio medžiagą, vadovauja Komisijos posėdžiams;
11.2. išklauso Komisijos narių ir kitų posėdžio dalyvių pasisakymus, skiria nariams pavedimus; 
11.3. kviečia į Komisijos posėdžius asmenis, susijusius su nagrinėjamu klausimu.
12. Komisijos pirmininko pavaduotojas vykdo Komisijos pirmininko pareigas jo atostogų, tarnybinių komandiruočių, laikino nedarbingumo metu ir kitais atvejais, kai jis negali eiti pareigų, atlieka kitus pirmininko pavedimus.
13. Komisijos narys turi teisę: 
13.1. dalyvauti rengiant ir svarstant Komisijos posėdžių klausimus, balsuoti svarstomais klausimais; 
13.2. siūlyti į darbotvarkę įtraukti svarstytinus klausimus;
13.3. siūlyti kviesti į Komisijos posėdžius reikalingus asmenis; 
13.4. susipažinti prieš posėdį su pateikta medžiaga; 
13.5. pareikšti pastabas ir teikti pasiūlymus dėl Komisijos posėdžio protokolo.
14. Komisijos narys, negalintis dalyvauti Komisijos posėdyje, privalo apie tai pranešti Komisijos pirmininkui.
15. Komisijos nariai sprendimą svarstomu klausimu priima atviru balsavimu posėdyje dalyvaujančių Komisijos narių balsų dauguma. Balsuojant kiekvienas Komisijos narys turi po vieną balsą. Balsams pasiskirsčius po lygiai, lemia Komisijos posėdžiui pirmininkaujančiojo balsas.
16. Komisijos narys negali balsuoti svarstomu klausimu, jeigu yra galimas viešųjų ar privačiųjų interesų konfliktas. Paaiškėjus tokioms aplinkybėms, jis privalo apie tai informuoti posėdžio dalyvius ir nusišalinti nuo klausimo rengimo, svarstymo ir priėmimo. Nusišalinimo faktas nurodant nusišalinusio Komisijos nario vardą ir pavardę užfiksuojamas protokole. 
17. Komisijos posėdžiai protokoluojami. 
18. Protokole nurodoma posėdžio data, protokolo eilės numeris, posėdžio dalyviai, svarstomų klausimų pavadinimai, svarstymo eiga ir svarstyti dokumentai bei priimti sprendimai. Komisijos priimtame sprendime turi būti išsamiai nurodytos visos reikšmingos faktinės aplinkybės ir motyvai, argumentai ir teisinės nuostatos, kuriomis vadovautasi priimant atitinkamą sprendimą. Posėdžio protokolus pasirašo posėdžio pirmininkas ir dalyvaujantys nariai.
19. Jeigu dėl Komisijos posėdžio metu priimto sprendimo Komisijos narys (nariai) pareiškia atskirąją nuomonę, ji įrašoma į posėdžio protokolą.



V SKYRIUS
BAIGIAMOSIOS NUOSTATOS

20. Komisijos nariai už šiuose Nuostatuose nustatytų pareigų pažeidimą atsako įstatymų nustatyta tvarka. 
21. Šiuos Nuostatus tvirtina, keičia ar pripažįsta netekusiais galios Ignalinos rajono savivaldybės taryba savo sprendimu.

